stanford-oval/wikipedia huggingface dataset:
สฤษฏ์พงษ์ เกี่ยวข้อง
ประวัติ

สฤษฏ์พงษ์ เกิดเมื่อวันที่ 23 กันยายน พ.ศ. 2503 เป็นบุตรของนายม้าว และนางก่ำรั่น เกี่ยวข้อง เป็นลูกพี่ลูกน้องของ
สาคร เกี่ยวข้อง สมาชิกสภาผู้แทนราษฎรจังหวัดกระบี่ ด้านครอบครัว สมรสกับนางเยาวดี เกี่ยวข้อง มีบุตร 3 คน (เสียชีวิต 1 คน)
สำเร็จการศึกษา นิติศาสตรบัณฑิต จากมหาวิทยาลัยรามคำแหง รัฐประศาสนศาสตรมหาบัณฑิต (รัฐประศาสนศาสตร์) จากสถาบันบัณฑิตพัฒนบริหารศาสตร์ รัฐศาสตรมหาบัณฑิต (สื่อสารการเมือง) จากมหาวิทยาลัยเกริก บริหารธุรกิจมหาบัณฑิต (การจัดการทั่วไป) จากมหาวิทยาลัยรามคำแหง และปรัชญาดุษฎีบัณฑิต (รัฐประศาสนศาสตร์) จากมหาวิทยาลัยอีสเทิร์นเอเชีย
การทำงาน

สฤษฏ์พงษ์ เคยดำรงตำแหน่งสำคัญ คือประธานอนุกรรมการติดตามการปฏิบัติราชการประจำพื้นที่เขต ๑๑ จังหวัดกระบี่ ประธานโครงการพัฒนาผู้ประกอบการธุรกิจอุตสาหกรรมวิสาหกิจขนาดกลางและขนาดย่อม กรรมการสมาคมธุรกิจการท่องเที่ยวจังหวัดกระบี่ กรรมาธิการการอุตสาหกรรม สภาผู้แทนราษฎร กรรมการบริหารสมาคมองค์การบริหารส่วนจังหวัดแห่งประเทศไทย (ฝ่ายวิชาการและฝ่ายปฏิคม) คณะอนุกรรมาธิการการท่องเที่ยวทางบกทางทะเล วุฒิสภา ผู้ชำนาญการสมาชิกสภาผู้แทนราษฎร และประธานหอการค้าจังหวัดกระบี่
งานการเมือง

สฤษฏ์พงษ์ เริ่มเข้าสู่เส้นทางการเมือง โดยการเป็นสมาชิกสภาองค์การบริหารส่วนจังหวัดกระบี่ (สจ.) ในปี 2530 ก่อนก้าวสู่ตำแหน่งรองนายกองค์การบริหารส่วนจังหวัดกระบี่ ในปี 2555 – 2562
ต่อมาได้เข้าสู่การเมืองระดับชาติ โดยครั้งแรกได้ลงสมัครเป็นสมาชิกสภาผู้แทนราษฎรจังหวัดกระบี่ สังกัดพรรคไทยรักไทย แต่แพ้อาคม เอ่งฉ้วน ครั้งที่สองได้ลงสมัครในนามพรรคพลังประชาชน แต่ได้คะแนนเพียง 19,388 คะแนน และครั้งที่สามลงสมัครเป็นสมาชิกสภาผู้แทนราษฎรจังหวัดกระบี่ เขต 2 ในนามพรรคภูมิใจไทย โดยได้รับคะแนน 41,978 คะแนน ชนะนายสุชีน เอ่งฉ้วน จากพรรคประชาธิปัตย์  ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สฤษฏ์พงษ์ ลงสมัครเป็นสมาชิกสภาผู้แทนราษฎรจังหวัดกระบี่ เขต 3 โดยได้รับคะแนน 52,499 คะแนน เอาชนะพิมพ์รพี พันธุ์วิชาติกุล จากพรรคประชาธิปัตย์
งานการเมือง > สมาชิกสภาผู้แทนราษฎร

นายสฤษฏ์พงษ์ เกี่ยวข้อง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดกระบี่ สังกัดพรรคภูมิใจไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566  จังหวัดกระบี่ สังกัดพรรคภูมิใจไทย
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
Estola cerdai

ชนิดของด้วง
| Estola cerdai |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง 
อันดับ:: Coleoptera 
วงศ์:: Cerambycidae 
สกุล:: Estola  Martins & Galileo, 2009
สปีชีส์:: Estola cerdai
ชื่อทวินาม
Estola cerdai Martins & Galileo, 2009

Estola cerdai เป็นชนิดของด้วงในวงศ์ Cerambycidae ที่ได้รับการบรรยายโดย Martins และ Galileo ใน ค.ศ. 2009 ถือเป็นแมลงที่เป็นที่รู้จักจากเฟรนช์เกียนา
Estola cayennensis

ชนิดของด้วง
| Estola cayennensis |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง 
อันดับ:: Coleoptera 
วงศ์:: Cerambycidae 
สกุล:: Estola  Breuning, 1940
สปีชีส์:: Estola cayennensis
ชื่อทวินาม
Estola cayennensis Breuning, 1940

Estola cayennensis เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากเฟรนช์เกียนา
ดิน

ชั้นดินที่อยู่ใต้รากของพืช
ดิน หมายถึง วัตถุที่เกิดขึ้นตามธรรมชาติจากการสลายตัวทางกายภาพ และทางเคมีของหินและแร่ รวมกับสารอินทรีย์ ที่เกิดจากการสลายตัวของซากพืชซากสัตว์เป็นผิวชั้นบนที่ห่อหุ้มโลก ซึ่งดินจะมีลักษณะและคุณสมบัติต่างกันไปในที่ต่างๆ ตามสภาพภูมิอากาศ ภูมิประเทศ วัตถุต้นกำเนิด สิ่งมีชีวิตและระยะเวลาการสร้างตัวของดิน
ประเภทของดิน

สามารถแบ่งประเภทของดินได้ในหลายปัจจัย ดังนี้
แบ่งตามสภาพพื้นที่ ได้แก่ ดินที่ลุ่ม (หรือเรียก ดินนา), ดินที่ดอน (หรือ ดินไร่)
แบ่งตามความลึกของดิน ได้แก่ ดินตื้นมาก, ดินตื้น, ดินลึกปานกลาง และดินลึก-ลึกมาก หรือแบ่งตามชั้นดิน หรือชั้นกำเนิดดิน ซึ่งมี 5 ชั้น คือ ชั้นดินอินทรีย์ (O), ชั้นดินบน (A), ชั้นชะล้าง (E), ชั้นดินล่าง (B) และ ชั้นวัตถุต้นกำเนิดดิน (C)
แบ่งตามวัสดุที่เป็นองค์ประกอบในดิน ได้แก่ ดินอนินทรีย์, ดินอินทรีย์
แบ่งตามพัฒนาการ
แบ่งตามเนื้อดิน ได้แก่ ดินร่วน, ดินเหนียว, ดินทราย
แบ่งตามสมบัติ ได้แก่ ดินดี, ดินเลว
เนื้อดิน

เนื้อดิน (soil texture) คือ องค์ประกอบเชิงกายภาพของดิน เป็นคุณสมบัติที่บอกถึงความหยาบหรือละเอียดของอนุภาคตะกอนหลาย ๆ ขนาดที่ประกอบขึ้นเป็น"อนุภาคของดิน" ซึ่งอนุภาคเหล่านี้จะมีขนาดไม่ท่ากัน แบ่งออกได้เป็น 3 กลุ่ม ขนาดใหญ่เรียกว่าอนุภาคขนาดทราย (sand) (2.0-0.05 มิลลิเมตร) ขนาดกลางเรียกว่าอนุภาคทรายแป้ง (silt) (0.05-0.002 มิลลิเมตร) และขนาดเล็กที่สุดคืออนุภาคดินเหนียว (clay) (< 0.002 มิลลิเมตร)
การรวมตัวกันของอนุภาคทราย ทรายแป้ง และดินเหนียว ในสัดส่วนที่แตกต่างกันทำให้เกิดเป็นเนื้อดินชนิดต่าง ๆ ขึ้น ในการจำแนกชนิดของเนื้อดินนั้นจะถือสัดส่วนร้อยละที่ประกอบของอนุภาคต่างขนาดเหล่านี้ที่มีอยู่ในดินนั้น ๆ เป็นหลัก โดยทั่วไปในประเทศไทยเนื้อดินอาจแบ่งเป็นกลุ่มใหญ่ ๆ ได้ 3 กลุ่มคือ ดินทราย (sandy soil) ดินร่วน (loamy soil) และดินเหนียว (clay soil)
เนื้อดิน > ดินทราย

เป็นดินที่มีอนุภาคขนาดทรายเป็นองค์ประกอบอยู่มากกว่าร้อยละ 85 เนื้อดินมีการเกาะตัวกันหลวม ๆ มองเห็นเป็นเม็ดเดี่ยว ๆ ได้ ถ้าสัมผัสดินที่อยู่ในสภาพแห้งจะรู้สึกสากมือ เมื่อลองกำดินที่แห้งนี้ไว้ในอุ้งมือแล้วคลายมือออกดินก็จะแตกออกจากกันได้ แต่ถ้ากำดินที่อยู่ในสภาพชื้นจะสามารถทำให้เป็นก้อนหลวม ๆ ได้ แต่พอสัมผัสจะแตกออกจากกันทันที
เนื้อดิน > ดินร่วน

เป็นดินที่เนื้อดินค่อนข้างละเอียดนุ่มมือในสภาพดินแห้งจะจับกันเป็นก้อนแข็งพอประมาณ ในสภาพดินชื้นจะยืดหยุ่นได้บ้าง เมื่อสัมผัสหรือคลึงดินจะรู้สึกนุ่มมือแต่อาจจะรู้สึกสากมืออยู่บ้างเล็กน้อย เมื่อกำดินให้แน่นในฝ่ามือแล้วคลายมือออก ดินจะจับกันเป็นก้อนไม่แตกออกจากกัน เป็นดินที่มีการระบายน้ำได้ดีปานกลาง จัดเป็นเนื้อดินที่มีความเหมาะสมสำหรับการเพาะปลูก
เนื้อดิน > ดินเหนียว

เป็นดินที่มีเนื้อละเอียด ในสภาพดินแห้งจะแตกออกเป็นก้อนแข็งมาก เมื่อเปียกน้ำแล้วจะมีความยืดหยุ่น สามารถปั้นเป็นก้อนหรือคลึงเป็นเส้นยาวได้ เหนียวเหนอะหนะติดมือ เป็นดินที่มีการระบายน้ำและอากาศไม่ดี แต่สามารถอุ้มน้ำ ดูดยึด และแลกเปลี่ยนธาตุอาหารพืชได้ดี เหมาะที่จะใช้ทำนาปลูกข้าวเพราะเก็บน้ำได้นาน ติดมือง่าย
เนื้อดิน > แผนภาพสามเหลี่ยมเนื้อดิน

การกำหนดชนิดของเนื้อดินมักใช้ระบบสามส่วนประกอบ (แผนภาพสามเหลี่ยม) ในการแบ่งชนิดของเนื้อดิน เรียก แผนภาพสามเหลี่ยมเนื้อดิน หรือ ตารางสามเหลี่ยมเนื้อดิน (soil texture triangle) (ดังตัวอย่างของแผนภาพสามเหลี่ยมที่ด้านขวาของหน้า) ด้านหนึ่งของแผนภาพสามเหลี่ยมแทนสัดส่วนของทราย ด้านที่สองแทนสัดส่วนของดินเหนียว และด้านที่สามแทนเสัดส่วนของทรายแป้ง แมื่อทราบนสัดส่วนเป็นร้อยละของทราย ทรายแป้ง และดินเหนียว ในตัวอย่างดิน จะสามารถใช้แผนภาพสามเหลี่ยมในการระบุชนิดของเนื้อดินของดินตัวอย่างได้ เช่น ถ้าดินเป็นทรายร้อยละ 70 และดินเหนียวร้อยละ 10 ดินจะจัดเป็นดินทรายร่วน (loamy sand) สามารถใช้วิธีเดียวกันนี้ได้โดยเริ่มจากด้านใดก็ได้ของแผนภาพสามเหลี่ยมชนิดของเนื้อดิน และหากใช้วิธีการสัมผัสเพื่อกำหนดระบุชนิดของดิน (texture by feel method) แผนภาพสามเหลี่ยมยังสามารถให้ค่าประมาณคร่าวเกี่ยวกับสัดส่วนเป็นร้อยละของทราย ทรายแป้ง และดินเหนียวในดินได้
คุณสมบัติทางเคมีและฟิสิกส์ของดินสัมพันธ์กับเนื้อสัมผัส ขนาดและการกระจายของอนุภาคจะส่งผลต่อความจุของดินในการกักเก็บน้ำและสารอาหาร ดินที่มีเนื้อละเอียดโดยทั่วไปจะมีความสามารถในการกักเก็บน้ำได้สูงกว่า ในขณะที่ดินทรายจะมีช่องว่างขนาดใหญ่ที่น้ำไหลผ่านและสามารถชะล้างสารอาหารออกไปได้มากกว่า
ในทางปฐพีวิทยา (ซึ่งอ้างอิงการแบ่งตามกระทรวงเกษตรสหรัฐ (USDA)) แบ่งดินออกตามสัดส่วนการกระจายตัวของอนุภาคของดินเป็น 12 ชนิด คือ
ทราย (sands)
ทรายปนดินร่วน (loamy sand)
ดินร่วนปนทราย (sandy loam)
ดินร่วน (loam)
ดินร่วนปนทรายแป้ง (silt loam)
ทรายแป้ง (silt)
ดินร่วนเหนียวปนทราย (sandy clay loam)
ดินร่วนเหนียว (clay loam)
ดินร่วนเหนียวปนทรายแป้ง (silty clay loam)
ดินเหนียวปนทราย (sandy clay)
ดินเหนียวปนทรายแป้ง (silty clay)
ดินเหนียว (clay)
อนุภาคของดิน

อนุภาคของดินแบ่งออกเป็น 3 ชนิดโดยกว้างแล้ว ในการแบ่งอนุภาคขนาดทรายยังสามารถแบ่งย่อยเป็นอีก 4 ชนิดคือ ทรายละเอียดมาก, ทรายละเอียด, ทรายละเอียดปานกลาง ทรายหยาบ และทรายหยาบมาก  ซึ่งแต่ละประเทศมีการจำแนกขนาดอนุภาคของตนเองที่ไม่เท่ากัน
| ประเภทของอนุภาคของดิน | เส้นผ่านศูนย์กลาง (มิลลิเมตร)(อ้างอิงการแบ่งตาม USDA ) | เส้นผ่านศูนย์กลาง (มิลลิเมตร)(อ้างอิงการแบ่งตาม IUSS และ WRB classification) |
| --- | --- | --- |
ดินเหนียว (clay): น้อยกว่า 0.002
| ทรายแป้ง (silt) | 0.002 – 0.05 | 0.002 – 0.063 |
| ทรายละเอียดมาก (very fine sand) | 0.05 – 0.10 | 0.063 – 0.125 |
| ทรายละเอียด (fine sand) | 0.10 – 0.25 | 0.125 – 0.20 |
| ทรายละเอียดปานกลาง (medium sand) | 0.25 – 0.50 | 0.20 – 0.63 |
| ทรายหยาบ (coarse sand) | 0.50 – 1.00 | 0.63 – 1.25 |
| ทรายหยาบมาก (very coarse sand) | 1.00 – 2.00 | 1.25 – 2.00 |
ดินทางด้านวิศวกรรม

ดิน เป็นวัสดุก่อสร้างพื้นฐานในงานวิศวกรรมโยธา ใช้เป็นวัสดุถมในงานก่อสร้างต่าง ๆ เช่นงานถมเพื่อยกระดับบริเวณอาคาร ถนน เขื่อน และใช้เป็นวัสดุผสมสำหรับทำอิฐหรือ ในบางกรณีอาจเพิ่มวัสดุอื่น เช่นปูนขาว เพื่อช่วยในการปรับปรุงคุณภาพดินให้มีคุณสมบัติในการรับกำลังได้มากขึ้นเพื่อผลทางด้านวิศวกรรม บางวัฒนธรรมนำดินมาปั้นเป็นตัวบ้านที่อยู่อาศัยโดยตรง
ดินใช้เวลาก่อตัวนานแค่ไหน

ดินต้องใช้เวลา 500 ถึงหลายพันปีในการสร้างดินชั้นบนให้ได้หนึ่งนิ้ว เหตุผลก็คือดินมักจะได้มาจากหิน ก้อนหินต้องแตกเป็นชิ้นเล็ก ๆ ก่อน สิ่งนี้เกิดขึ้นจากการผุกร่อนทางกายภาพ เช่น การผุกร่อนของหินในสภาพอากาศที่เย็นกว่า และการผุกร่อนทางเคมีในสภาพอากาศที่อุ่นกว่า เมื่อรอยแตกก่อตัวในหินและพืชจะสามารถหยั่งรากไปตามรอยแตกได้ พืชจะทำลายหินเป็นชิ้นเล็กๆ ต่อไปโดยการทำงานของราก และเริ่มเพิ่มอินทรียวัตถุ การผุกร่อนทางเคมียังคงดำเนินต่อไป โดยเปลี่ยนชิ้นหินให้เป็นทราย ทรายแป้ง และอนุภาคดินเหนียวที่ประกอบเป็นดิน
ประโยชน์ของดิน

ดิน เป็นวัสดุทำเครื่องปั้นดินเผา ดินที่นำมาใช้ทำเครื่องปั้นดินเผาเป็นดินเหนียวที่มีเนื้อละเอียด
สามารถทำเป็นที่อยู่อาศัยของสิ่งมีชีวิตได้
ดินมีไว้สำหรับปลูกพืช
เป็นแหล่งเก็บกักน้ำ
ลักษณะของดินที่สร้างปัญหาให้แก่เกษตรกร

ดินเปรี้ยว หรือที่ภาษาอังกฤษใช้คำว่า acid soil หมายถึงดินที่มีสภาพความเป็นกรดสูง ค่าความเป็นกรดด่าง หรือค่า pH จะไล่ตั้งแต่ 1 ไปจนถึง 14 ค่าที่เป็นกลางคือ 7 ถ้าค่า pH ต่ำกว่า 7 ถือว่าดินมีสภาพเป็นกรด และถ้าค่า pH ต่ำกว่า 4 แปลว่าดินมีสภาพเป็นกรดจัด หรือเปรี้ยวจัด ซึ่งหนังสือคำบัญญัติศัพท์ภูมิศาสตร์ฉบับราชบัณฑิตยสถานได้ให้ความหมายดินเปรี้ยวจัด ดินกรดจัด หรือดินกรดกำมะถันไว้ว่า acid sulfate soil ที่เรียกว่าดินเปรี้ยวนั้นเพราะว่าดินมีกรด sulfuric ปะปนอยู่ ซึ่งกรดที่ว่านี้มีรสเปรี้ยว แล้วสาเหตุที่ดินเปรี้ยวแปลเป็นภาษาอังกฤษว่า acid soil ก็เพราะ acid นั้นแปลว่ากรด และ soil แปลว่าดิน ซึ่งเป็นดินชั้นบนสุดของพื้นผิวโลกที่พืชสามารถเจริญเติบโต
ดินพรุ   คือดินในพื้นที่พรุที่แปรสภาพเป็นดินเปรี้ยวจัด เนื่องจากดินในพื้นที่พรุซึ่งเป็นภาษาท้องถิ่นของภาคใต้แปลว่าพื้นที่ที่มีน้ำขัง มีลักษณะเป็นอินทรียวัตถุ หรือซากพืชซากสัตว์ที่เน่าเปื่อยทับถมอยู่ข้างบน และมีสารประกอบกำมะถันที่เรียกว่าสารประกอบไพไรท์อยู่มาก เมื่อต้องการใช้ประโยชน์จากพื้นที่พรุ จึงจำเป็นต้องสูบน้ำออกจากพื้นที่จนหมด และเมื่อดินแห้ง สารประกอบไพไรท์จะทำปฏิกิริยากับอากาศ ปล่อยกรดกำมะถันออกมา ทำให้ดินมีความเป็นกรดจัด หรือเปรี้ยวจัด ดังนั้น คำว่าดินพรุจึงใช้คำภาษาอังกฤษเช่นเดียวกับดินเปรี้ยว
ดินเค็ม  หรือ saline soil คำว่า saline แปลว่ามีส่วนผสมของเกลือ หรือมีเกลือปะปนอยู่ ซึ่งดินเค็มก็คือดินที่มีปริมาณเกลือละลายอยู่ในดินมากเกินไป ทำให้ดินขาดน้ำ ซึ่งเป็นอันตรายต่อพืช ทั้งยังทำให้ธาตุอาหารของพืชไม่มีความสมดุล
ดินจืด นั้น ไม่มีการแปลเป็นภาษาอังกฤษอย่างเป็นทางการเนื่องจากเป็นภาษาพูดที่ใช้เรียกดินที่มีแร่ธาตุสารอาหารไม่เพียงพอกับความต้องการของพืช ทำให้การเพาะปลูกไม่เจริญงอกงาม ต้องใส่ปุ๋ยหรือสารอาหารบำรุงดิน
วิชาที่เกี่ยวกับดิน

ปฐพีศาสตร์ (soil science)
ปฐพีวิทยา (pedology)
ปฐพีกลศาสตร์ (soil mechanics)
แหล่งข้อมูลอื่น

ดิน เก็บถาวร 2007-11-30 ที่ เวย์แบ็กแมชชีน
ดินของประเทศไทย เก็บถาวร 2020-03-12 ที่ เวย์แบ็กแมชชีน
ดิน : ทรัพยากรสำคัญของเรา เก็บถาวร 2009-02-27 ที่ เวย์แบ็กแมชชีน
ปัญหาเรื่องดิน ทางด้านการเกษตรและวิธีการแก้ไข เก็บถาวร 2015-09-23 ที่ เวย์แบ็กแมชชีน
หนังสืออิเล็กทรอนิกส์: Earth Manual เก็บถาวร 2012-01-19 ที่ เวย์แบ็กแมชชีน
กระบวนการกำเนิดดิน และองค์ประกอบของดิน เก็บถาวร 2008-12-23 ที่ เวย์แบ็กแมชชีน
ดินเบื้องต้น เก็บถาวร 2023-12-13 ที่ เวย์แบ็กแมชชีน
ดินสำหรับการชลประทาน เก็บถาวร 2020-08-07 ที่ เวย์แบ็กแมชชีน
แนวคิดและทฤษฎีเกี่ยวกับเรื่องดิน
การปรับปรุงดินบนพื้นที่สูง
แบ่งตามชั้นดิน (soil profile) จากบนลงล่าง ชั้นดินอินทรีย์ (O), ชั้นดินบน (A), ชั้นชะล้าง (E), ชั้นดินล่าง (B) และ ชั้นวัตถุต้นกำเนิดดิน (C) โดยมีชั้นวัตถุต้นกำเนิดดิน หรือ หินพื้น (R) อยู่ด้านล่างสุด
ชนิดของดิน แบ่งตามเนื้อดิน อ้างอิงกระทรวงเกษตรสหรัฐ (USDA)
มัณฑนา หิมะทองคำ

| มัณฑนา หิมะทองคำ |
| --- | --- |
เกิด: 6 กุมภาพันธ์ พ.ศ. 2520 (47 ปี) มัณฑนา โห่ศิริ จังหวัดนครศรีธรรมราช ประเทศไทย
คู่สมรส: ภักดีหาญส์ หิมะทองคำ (สมรส 2545)
บุตร: ภีมเดช ภัคธีมา ภีมวัจน์
อาชีพ: นักแสดง, นางแบบ, พิธีกร, ผู้ประกาศรายการ
ปีที่แสดง: พ.ศ. 2543- ปัจจุบัน
ผลงานเด่น: นายฮ้อยทมิฬ (2544)   สายน้ำสามชีวิต (2549)   วังน้ำค้าง (2552)   เมียหลวง (2552)   มาหยารัศมี (2555)   แม่ค้า (2556)   เล่ห์นางหงส์ (2557)   มรสุมสวาท (2558)   ไฟรักเกมร้อน (2559)   ลูกไม้ไกลต้น  (2559)   ขมิ้นกับปูน (2559)   บ่วงสไบ (2562)   เรือมนุษย์ (2562)
สังกัด: สถานีโทรทัศน์ช่อง 7 เอชดี
มัณฑนา หิมะทองคำ นักแสดงชาวไทย มีชื่อเล่นว่า "ปู" เกิดเมื่อวันอาทิตย์ที่ 6 กุมภาพันธ์ พ.ศ. 2520 ภูมิลำเนาอยู่ที่จังหวัดนครศรีธรรมราช ตั้งแต่กำเนิด จบการศึกษาระดับปริญญาตรี ศิลปศาสตรบัณฑิต สาขานิเทศศาสตร์ มหาวิทยาลัยราชภัฏสงขลา เข้าสู่วงการบันเทิงจากการประกวดเวทีมิสไทยแลนด์เวิลด์ในปี พ.ศ. 2540 เข้ารอบ 10 คนสุดท้าย ต่อมาได้เข้าประกวดเวทีนางสาวไทยในปี  พ.ศ. 2541 ได้ตำแหน่งรองอันดับ 2 กับตำแหน่ง ขวัญใจช่างภาพ หลังจากนั้นได้เซ็นสัญญากับช่อง 7 และมีผลงานละครโทรทัศน์ทางช่อง 7  ต่อเนื่องมาจนถึงปัจจุบัน
ด้านครอบครัว สมรสกับ ภักดีหาญส์ หิมะทองคำ รองโฆษกประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร อดีตสมาชิกสภากรุงเทพมหานคร เขตวังทองหลาง และอดีตนักแสดง มีบุตร-ธิดา 3 คน คือ น้องเพียร์ซ ภีมเดช, น้องเพิร์ล ภัคธีมา และ น้องพอล ภีมวัจน์ หิมะทองคำ
ผลงานละคร > ละครโทรทัศน์ด้านล่างทั้งหมดออกอากาศทางช่อง 7

| พ> ศ. | เรื่อง | บทบาท |
| --- | --- | --- |
| 2543 | ดั่งสายน้ำไหล | ผดา |
| 2543 | มัจจุราชจำแลง | ภารวี |
| 2544 | นายฮ้อยทมิฬ | แสงโสม |
| 2544 | ขุมทรัพย์แม่น้ำแคว | นาคะเทวี |
| 2544 | นางแมวป่า | นิด |
| 2545 | พรหมพาล | ทรงอัปสร |
| 2545 | ต่างเวลา | วายร้ายตัวที่ 3 |
| 2545 | ล่าสุดขอบฟ้า | ร.ต.ท.เกศกนก |
| 2546 | เปรตวัดสุทัศน์ | สร้อย (รับเชิญ) |
| 2547 | 7 พระกาฬ | สร้อย |
| 2548 | นางสาวส้มหล่น | ลำดวน |
| 2549 | สายรักสาละวิน | ลลิตา |
| 2549 | สายน้ำสามชีวิต | แต้ว |
| 2550 | เพลงรักริมฝั่งโขง | คำม่วน |
| 2551 | ปมรักรอยอดีต | วรรณา |
| 2552 | วังน้ำค้าง | ระริน |
| 2552 | ธิดาวานร ภาค 2 | แสงแก้ว, จันสม, มเหสี |
| 2552 | เมียหลวง | ฉวีเพ็ญ |
| 2553 | เปรี้ยวตลาดแตก | ทิพย์จันทร์ |
| 2554 | คู่แค้นแสนรัก | รมิตา |
| 2554 | ธิดาวานร ภาค 3 | แสงแก้ว, จันสม, มเหสี |
| 2554 | มนต์รักแม่น้ำมูล | สายไหม |
| 2554 | เส้นตายสลายโสด | เคท (รับเชิญ) |
| 2555 | ดุจดาวดิน | ปานดาว |
| 2555 | มาหยารัศมี | จันทรา |
| 2555 | เกมกำมะลอ | เมี้ยน |
| 2556 | ลูกไม้หลากสี | กัณฐิกา |
| 2556 | ปิ่นรัก | ปรารถนา |
| 2556 | แม่ค้า | วิณี |
| 2557 | เล่ห์นางหงส์ | จารุณี |
| 2557 | คู่หูคู่เฮี้ยน | ลักขณา |
| 2557 | ลูกผู้ชายพันธุ์ดี ซีซั่น 3 | ดร.วิภา |
| 2558 | บุษบาท่าเรือ | นางโฉม |
| 2558 | เพื่อน-แพง | ลั่นทม (รับเชิญ) |
| 2558 | คู่หูคู่เฮี้ยน ภาค 2 | ลักขณา |
| 2558 | พญาโศก | แม่ใหญ่ (รับเชิญ) |
| 2558 | มรสุมสวาท | สะอาด |
| 2559 | อตีตา | ปรางทอง |
| 2559 | ไฟรักเกมร้อน | เปรมสุดา |
| 2559 | ทะเลไฟ | เปรมสุดา |
| 2559 | ลูกไม้ไกลต้น | กัลยา เกียรติชัย |
| 2559 | ขมิ้นกับปูน | พิสมร จิตรการ |
| 2560 | บาปบริสุทธิ์ LIVE | คุณนงนาฎ |
| 2560 | ภารกิจรัก : ราชนาวีที่รัก | นางจุก สุกปลั่ง |
| 2560 | วังนางโหง | นางจวน (อดีต) / ดารา (ปัจจุบัน) |
| 2562 | บ่วงสไบ | คุณเยื้อน |
| 2562 | ขิงก็รา ข่าก็แรง | วรกานต์ |
| 2562 | เรือมนุษย์ | เฟื่องทอง |
| 2562 | มาดามบ้านนา | ลาวัณย์ นาสุดไกล |
| 2562 | สุภาพบุรุษจอมโจร   ดวงใจขบถ | มหาเทวีจันทาเทวี |
| 2563 | กาเหว่า | ปานทิพย์ |
| 2564 | ทานตะวันสีเพลิง | พุดจีบ |
| 2564 | พริกกับเกลือ | คุณนายวันดี |
| 2565 | เคหาสน์นางคอย | มณีแก้ว (นางร้าย) |
| 2566 | ฮักหลายมายเลดี้ | ลภัส |
| 2566 | เภตรานฤมิต | คุณหญิงนภา (รับเชิญ) |
| 2566 | รักในรอยลวง | เณรี |
| 2567 | ร้ายเดียงสา | สายสุดา (นางร้าย) |
แหล่งข้อมูลอื่น

มัณฑนา หิมะทองคำ ที่อินสตาแกรม​
ณัชชา อารีย์รัก

| ณัชชา อารีย์รัก |
| --- | --- |
เกิด: 19 ธันวาคม พ.ศ. 2531 (36 ปี) กนกวรรณ อร่ามอารีรักษ์
อาชีพ: นักแสดง
ปีที่แสดง: พ.ศ. 2552 - ปัจจุบัน
ณัชชา อารีย์รัก (19 ธันวาคม พ.ศ. 2531 - ปัจจุบัน ) หรือ  "อุ๋งอิ๋ง"  เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3 มีผลงานโฆษณา ครั้งแรกเป็นของกานิเย่เมื่อปี พ.ศ. 2551 และเริ่มมีชื่อเสียงเป็นที่รู้จักมากขึ้นเมื่อเข้ารอบเป็น ID10 ในการประกวด The Idol Project 1 (ดิ ไอดอล โปรเจกต์ 1)  ทางสถานีวิทยุโทรทัศน์ไทยทีวีสีช่อง 3 หลังจากนั้นได้ถ่ายแบบ และเล่นมิวสิกวิดีโอบ้าง จนล่าสุดได้รับบทเป็น ม่ายสาววัย 30 ปี  น้องสาวของ "โยธิต" ผู้มีจิตใจดี เสียสละ รักครอบครัว และหลงรัก "เสือ" มากจนหลงผิด ที่ชื่อว่า "โยถิกา" ในละครเรื่อง "เพียงใจที่ผูกพัน"
ประวัติ

ณัชชา อารีย์รัก เขียนสะกดเป็นชื่อภาษาอังกฤษได้ว่า "Natcha Arirak" ซึ่งเป็นชื่อที่ใช้ในการแสดง แต่แท้จริงแล้วอุ๋งอิ๋งมีชื่อจริงว่า กนกวรรณ อร่ามอารีรักษ์ เกิดวันที่ 19 ธันวาคม พ.ศ. 2531 (36 ปี) ในตัวเมืองจังหวัดกระบี่ ภาคใต้ของไทย และเคยเปิดเผยว่า ชื่อเล่น "อุ๋งอิ๋ง" แผลงมาจากที่คุณแม่ตั้งให้ว่า "ยู้อิ๋งนิ้ง" มาตั้งแต่กำเนิด ปัจจุบันศึกษาอยู่ที่คณะนิเทศศาสตร์ สาขาเอกวิทยุโทรทัศน์ ชั้นปีที่ 3 มหาวิทยาลัยกรุงเทพ
ผลงาน > ละครโทรทัศน์

| ปี | ละคร | รับบทเป็น |
| --- | --- | --- |
| 2553 | เพียงใจที่ผูกพัน | โยถิกา |
ผลงาน > การประกวด

ID10 ในการประกวด The Idol Project 1 (ดิ ไอดอล โปรเจกต์ 1)  ทางสถานีวิทยุโทรทัศน์ไทยทีวีสีช่อง 3
ผลงาน > ภาพยนตร์โฆษณา

| ปี พ> ศ. | โฆษณา |
| --- | --- |
พ.ศ. 2551: กานิเย่
ผลงาน > มิวสิกวิดีโอ

| เพลง | นักร้อง |
| --- | --- |
คนนี้แฟนฉัน: นุ้ย สุวีณา
ผลงาน > ผลงานอื่น

ประกาศแจ้งรายการ ช่อง3 (ชั่วคราว)
ถ่ายแบบนิตยสารวัยรุ่น
มาโนช เสนาชู

| มาโนช เสนาชู> ข้อมูลส่วนบุคคล |
| --- | --- |
เกิด: 31 ธันวาคม พ.ศ. 2512 (54 ปี) อำเภอสิชล จังหวัดนครศรีธรรมราช ประเทศไทย
พรรคการเมือง: ความหวังใหม่ (2533–2541) ไทเป็นไท (2541–2549) ไทยรักไทย (2549–2550) มัชฌิมาธิปไตย (2550–2551) ชาติไทยพัฒนา (2551–2554) มาตุภูมิ (2554–2561) เพื่อไทย (2561–ปัจจุบัน)

นายมาโนช เสนาชู อดีตสมาชิกสภาผู้แทนราษฎร เขต 9 จังหวัดนครศรีธรรมราช จากพรรคคนขอปลดหนี้ เป็น ส.ส.คนเดียวในสภาผู้แทนราษฎร พ.ศ. 2549 ที่ไม่ได้สังกัดพรรคไทยรักไทย
การศึกษา

มาโนช เสนาชู จบการศึกษาชั้นมัธยมศึกษา โรงเรียนชะอวดวิทยาคาร ระดับปริญญาตรี คณะศิลปศาสตร์ หลักสูตรยุทธศาสตร์สำหรับบริหารระดับสูง (สมาคมยุทธศาสตร์ประเทศไทย) มหาวิทยาลัยเกริก และระดับปริญญาโท คณะรัฐประศาสนศาสตร์ มหาวิทยาลัยเกริก
สมัยเรียนที่มหาวิทยาลัยรามคำแหงได้รับเลือกเป็นประธานนักศึกษากลุ่มราม-ชะอวด และเป็นแนวร่วมต่อสู้ รสช. ในเหตุการณ์พฤษภาทมิฬ
การทำงาน

มาโนช เสนาชู เคยลงสมัคร นายกองค์การบริหารส่วนตำบลท่าเสม็ด แต่ไม่ได้รับเลือกตั้ง ต่อมาในปี พ.ศ. 2540 เป็นรองผู้อำนวยการพรรคความหวังใหม่ และเป็นผู้ช่วย ส.ส.สุโขทัย กุศล หมีเทศ พรรคความหวังใหม่ ในปีต่อมาได้ย้ายมาสังกัดพรรคคนขอปลดหนี้ ดำรงตำแหน่งกรรมการบริหารพรรค เคยเป็นผู้สมัครระบบบัญชีรายชื่อของพรรคลำดับที่ 3 ในการเลือกตั้ง พ.ศ. 2544 แต่ไม่ได้รับเลือกตั้ง เนื่องจากพรรคฯ ได้รับคะแนนไม่ถึงเกณฑ์ร้อยละ 5 (ได้เพียงร้อยละ 4)
จากนั้นในการเลือกตั้งเมื่อวันที่ 2 เมษายน พ.ศ. 2549 นายมาโนชได้คะแนนเสียงชนะ ผศ.ชิต ปุริโสดม ผู้สมัครจากพรรคไทยรักไทย ด้วยคะแนน 3,712 ต่อ 3,033 คะแนน ขณะที่สัดส่วนผู้ไม่ประสงค์ลงคะแนนสูงถึง 36,878 ใบ และมีบัตรเสีย 7,771 ใบ  มีผู้มาใช้สิทธิทั้งหมด 51,394 คน จากผู้มีสิทธิทั้งหมด 105,427 คน
ในการเลือกตั้งสมาชิกสภาผู้แทนราษฎรในประเทศไทย พ.ศ. 2550 นายมาโนชลงสมัคร ส.ส. นครศรีธรรมราช เขตที่ 3 ประกอบด้วย อำเภอหัวไทร, อำเภอเชียรใหญ่, อำเภอชะอวด, อำเภอปากพนัง  สังกัดพรรคมัชฌิมาธิปไตย แต่ไม่ได้รับเลือก ต่อมาในการเลือกตั้ง พ.ศ. 2554 ได้ย้ายมาลงสมัครในสังกัดพรรคมาตุภูมิ แต่ไม่ได้รับเลือกตั้ง
ตัวบ่งปริมาณสำหรับทุกตัว

สัญลักษณ์ตัวบ่งปริมาณสำหรับทุกตัว
ในตรรกศาสตร์เชิงพิสูจน์ ตัวบ่งปริมาณสำหรับทุกตัว (อังกฤษ: Universal quantifier) หรือ ตัวบ่งปริมาณแบบทั้งหมด เป็นหนึ่งในตัวบ่งปริมาณ ซึ่งใช้แทนคำว่า "สำหรับ...ใด ๆ" หรือ "ฟอร์ออล" หมายความว่าภาคแสดงนั้นเป็นจริงสำหรับสมาชิกใด ๆ ในโดเมน หรือก็คือ สมาชิกทุกตัวในโดเมนนั้น ๆ สอดคล้องกับเงื่อนไขที่กำหนด
การบ่งปริมาณสำหรับทุกตัว จะเขียนแทนด้วยสัญลักษณ์ ∀ ร่วมกับตัวแปร เช่น "∀x", "∀(x)" หรือบางทีเขียน "(x)" แบบโดด ๆ จะแทนข้อความที่ว่า สำหรับ x ใด ๆ หรือ สำหรับทุก x
ตัวบ่งปริมาณสำหรับทุกตัวแตกต่างจากตัวบ่งปริมาณสำหรับตัวมีจริง ซึ่งจะใช้เฉพาะสมาชิกในโดเมนอย่างน้อยที่สุดหนึ่งตัวเท่านั้น (ดูหัวข้อใหญ่ที่ตัวบ่งปริมาณ)
รหัสของสัญลักษณ์นี้ในระบบยูนิโคดคือ U+2200 ∀ for all และ \forall ในระบบ LaTeX
พื้นฐาน

เราทราบกันดีว่าข้อความด้านล่างนี้จริง
" 2\cdot 0=0+0 และ  2\cdot 1=1+1 และ  2\cdot 2=2+2 เป็นเช่นนี้ไปเรื่อย ๆ"
ข้อความนี้ดูเหมือนจะประพจน์ที่อาศัยการเชื่อมเชิงตรรกศาสตร์เชื่อมประพจน์เข้าด้วยกัน เพราะมีการใช้ "และ" แบบซ้ำ ๆ แต่อย่างไรก็ดี วลีที่ว่า "เป็นเช่นนี้ไปเรื่อย ๆ" ไม่มีความหมายในระบบตรรกศาสตร์รูปนัยได้ ข้อความดังกล่าวจะต้องเขียนใหม่เป็น:
" \forall n:n\in \mathbb {N} ;2\cdot n=n+n"
ข้อความที่เขียนใหม่ข้างต้นเป็นสูตรที่จัดดีแล้วในระบบตรรกศาสตร์อันดับหนึ่ง อีกนัยหนึ่งคือ สูตรที่เขียนนั้นมีความหมาย
รูปประโยคข้างต้นจะรัดกุมมากกว่าประพจน์แรก เพราะว่า ถึงแม้เราอาจตีความวลี "เป็นเช่นนี้ไปเรื่อย ๆ" ว่ารวมเอาเฉพาะจำนวนธรรมชาติเท่านั้น แต่ทำให้เกิดความกำกวมและไม่รัดกุม การใช้ตัวบ่งปริมาณสำหรับทุกตัวร่วมกับการระบุเอกภพสัมพัทธ์เจาะจงถึงจำนวนธรรมชาติโดยเฉพาะจะรัดกุมกว่า
ประพจน์นี้เป็นจริง เพราะว่า เมื่อเราแทนค่า  n ด้วยจำนวนธรรมชาติใด ๆ แล้ว ภาคแสดง " 2\cdot n=n+n" จะเป็นจริง
ตัวอย่างถัดไป พิจารณาประพจน์
\forall n:n\in \mathbb {N} ;2\cdot n>2+n
ซึ่งเป็นเท็จ เพราะถ้า  n ถูกแทนที่ด้วย 1 ภาคแสดงด้านหลังก็จะกลายเป็น  2\cdot 1>2+1 ซึ่งเป็นเท็จ จำนวนธรรมชาติส่วนใหญ่เป็นไปตามเงื่อนไขนี้ก็จริง แต่แค่มีตัวใดตัวหนึ่งทำให้เงื่อนไขนี้เป็นเท็จ (สำหรับตัวบ่งปริมาณแบบทั้งหมด) ก็มากพอที่จะพิสูจน์ว่าเงื่อนไขดังกล่าวเป็นเท็จ
แต่ในทางตรงกันข้าม หากพิจารณาเฉพาะ  n ใด ๆ ที่เป็นจำนวนประกอบ ประพจน์ข้างต้นจะกลายเป็นจริงทันที นี่แสดงให้เห็นว่าการระบุเอกภพสัมพัทธ์ที่ใช้ในการพิจารณาเป็นเรื่องสำคัญ อนึ่ง เราสามารถใช้เงื่อนไขเชิงตรรกศาสตร์เข้ามาเพื่อเปลี่ยนเอกภพสัมพัทธ์ของประพจน์ได้ ตัวอย่างเช่น ข้อความที่ว่า
"สำหรับจำนวนประกอบ  n ใด ๆ เราจะได้ว่า  2\cdot n>2+n"
สมมูลกับ
"สำหรับจำนวนธรรมชาติ  n ใด ๆ ถ้า  n เป็นจำนวนประกอบ แล้วเราจะได้ว่า  2\cdot n>2+n"
พื้นฐาน > ดูเพิ่ม

ในตรรกศาสตร์อันดับหนึ่ง สัญลักษณ์ตัวบ่งปริมาณ  \forall  (ตัว "A" กลับหัวในฟอนต์ตระกูล Sans-Seri, ยูนิโคด U+2200) ใช้แทนตัวบ่งปริมาณสำหรับทุกตัว เกอร์ฮาร์ท เกนท์เซนเป็นคนแรกที่ใช้สัญลักษณ์นี้ในปี ค.ศ. 1935
ตัวบ่งประมาณสำหรับทุกตัว จะใช้ได้ก็ต่อเมื่อระบุตัวแปรของตัวบ่งปริมาณ และตามหลังด้วยภาคแสดงเท่านั้น นั่นคือ ถ้า  P(n) เป็นภาคแสดง และ  x เป็นตัวแปร แล้ว  (\forall x)(P(x)) จะเป็นสูตรที่จัดดีแล้วในระบบตรรกศาสตร์อันดับหนึ่ง ในหลาย ๆ ครั้งเราละการเขียนวงเล็บเหลือเพียง  \forall xP(x) แทน
นอกจากนี้ เราสามารถระบุเอกภพสัมพัทธ์ของตัวแปรได้โดยกำหนดให้  (\forall x\in A)(P(x)) หรือ  (\forall x\colon x\in A)(P(x)) แทนประพจน์  (\forall x)(x\in A\implies P(x))
ตัวอย่างเช่น หากกำหนดให้  P(n) แทนภาคแสดง " 2\cdot n>2+n" และ  \mathbb {N}  เป็นเซตของจำนวนธรรมชาติ แล้ว
(\forall n\in \mathbb {N} )(P(n)) ซึ่งก็คือ  (\forall n\in \mathbb {N} )(2\cdot n>2+n)
จะเป็นสูตรที่จัดดีแล้ว (ซึ่งเป็นเท็จ)
เช่นกัน หากกำหนด  Q(n) แทนภาคแสดง " n เป็นจำนวนประกอบ" แล้ว
(\forall n\in \mathbb {N} )(Q(n)\rightarrow P(n))
เป็นสูตรที่จัดดีแล้ว (ซึ่งเป็นจริง)
สมบัติ > การนิเสธ

ฟังก์ชันประพจน์หรือภาคแสดงเมื่อระบุตัวบ่งปริมาณพร้อมกับตัวแปร แล้วจะเป็นประพจน์ ดังนั้น ฟังก์ชันที่มีตัวบ่งปริมาณก็มีนิเสธได้ ส่วนใหญ่สัญลักษณ์แทนการนิเสธใช้   \neg  อนึ่ง อาจใช้ตัวหนอน (~) แทน
ตัวอย่างเช่น ถ้า  P(x) เป็นภาคแสดงแทนประโยคที่ว่า "x แต่งงานแล้ว" และกำหนดเอกภพสัมพัทธ์  \mathbf {X}  คือเซตของมนุษย์ทุกคน
ข้อความที่ว่า "มนุษย์ทุกคนแต่งงานแล้ว" จะสามารถเขียนแทนได้ด้วย
\forall {x}{\in }\mathbf {X} \,P(x)
ซึ่งจะเห็นได้ชัดว่าประพจน์นี้เป็นเท็จอย่างแน่นอน เพราะฉะนั้นนิเสธของประพจน์นี้ต้องเป็นจริง ซึ่งก็คือ
" \lnot (\forall {x}{\in }\mathbf {X} \,P(x))" เป็นจริง
ถ้าข้อความที่ว่า "มนุษย์ทุกคนแต่งงานแล้ว" ไม่จริง และเมื่อเอกภพสัมพัทธ์ไม่ใช่เซตว่าง จะต้องได้ว่ามีคนอย่างน้อยหนึ่งคนที่ยังไม่แต่งงาน ซึ่งทำให้ภาคแสดงเป็นเท็จ ดังนั้น นิเสธของ  \forall {x}{\in }\mathbf {X} \,P(x) จะสมมูลกับ "มี x เป็นมนุษย์บางคนที่ยังไม่ได้แต่งงาน" ซึ่งก็คือประพจน์ที่ว่า
\exists {x}{\in }\mathbf {X} \,\lnot P(x)
โดยนัยทั่วไปแล้ว นิเสธของตัวบ่งปริมาณแบบทั้งหมด คือตัวบ่งปริมาณแบบบางตัว และสมมูลกันตามเงื่อนไขดังนี้
\lnot \ \forall {x}{\in }\mathbf {X} \,P(x)\equiv \ \exists {x}{\in }\mathbf {X} \,\lnot P(x)
ข้อควรระวังคือ ประโยค "ทุกคนยังไม่ได้แต่งงาน" (หรือ "ไม่มีใครเลยที่แต่งงานแล้ว") มีความหมายแตกต่างจาก "ไม่ใช่ทุกคนที่แต่งงานแล้ว"  (หรือ "มีคนที่ยังไม่ได้แต่งงาน") หรือก็คือ
\ \lnot \ \forall {x}{\in }\mathbf {X} \,P(x)\equiv \ \exists {x}{\in }\mathbf {X} \,\lnot P(x)\not \equiv \ \lnot \ \exists {x}{\in }\mathbf {X} \,P(x)\equiv \ \forall {x}{\in }\mathbf {X} \,\lnot P(x)